**SÚŤAŽNÉ PODKLADY**

Zákazka realizovaná podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných

z PRV SR 2014 – 2020, aktualizácia č. 5

**PREDMET ZÁKAZKY**

Prestavba objektov - farma Ľuboreč

(stavebné práce)

Za prijímateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Peter Vozár, konateľ

Osoba zabezpečujúca proces zadávania zákazky \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Viera Sotníková

december 2023

**Identifikácia prijímateľa:**

**Názov organizácie: ADOSFARM, s.r.o.**

**Adresa organizácie: Timravy 12, 974 01 Banská Bystrica**

**IČO:** 36057061

**Štatutárny orgán: Ing. Peter Vozár, konateľ**

**Krajina: Slovenská republika**

**Kontaktná osoba:** Viera Sotníková

**Tel.: +421 905317598**

**E-mail:** sotnikova.viera@gmail.com

**Názov predmetu zákazky:**

**Prestavba objektov - farma Ľuboreč**

**Opis predmetu zákazky:**

Predmetom zákazky je prestavba objektov na farme Ľuboreč. Hlavnou zásadou stavebných úprav je jednoduchosť prevádzky a ich finančná nenáročnosť, s ohľadom na pohodu zvierat.

Predmetom zákazky je len Stavebný objekt SO-02- Prestavba ovčína na OMD v k.ú. Ľuboreč v zmysle vypracovanej PD: „Prestavba objektov – farma Ľuboreč:

- Vnútorné odkopy pod konštrukciu podlahy

- Zhotovenie podkladnej vrstvy zo zhutnenej štrkodrvy hr. 300 mm

- Zhotovenie betónovej podlahy z vodostavebného betónu C30/37 hr.160 mm, s výstužou z rohoží KARI 150/150/6 mm.

- oprava fasády budovy otlčením časti omietok, ich doplnením a nástrekom farbou.

Podrobnosti sú uvedené v projektovej dokumentácii a vo výkaze výmer (v zadaní), ktoré tvoria samostatnú časť súťažných podkladov.

**Predpokladaná hodnota zákazky:** 51 000,28 eur bez DPH

**Zdroj financovania:**

Predmet zákazky je spolufinancovaný v rámci podpory z Programu rozvoj vidieka SR 2014-2022.

**Komunikácia:**

Komunikácia s dodávateľmi prebieha prostredníctvom elektronického systému JOSEPHINE.

JOSEPHINE je na účely tohto prieskumu trhu softvér na elektronizáciu zadávania prieskumov trhu. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Edge,

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

**Podmienky účasti:**

Podmienky účasti týkajúce sa osobného postavenia:

1. Potenciálny dodávateľ musí byť oprávnený uskutočňovať stavebné práce v rozsahu, ktorý zodpovedá predmetu zákazky
* Splnenie podmienky účasti preukazuje potenciálny dodávateľ doloženým dokladom o oprávnení uskutočňovať stavebné práce v rozsahu, ktorý zodpovedá predmetu zákazky.
1. Potenciálny dodávateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
* Splnenie podmienky účasti preukazuje potenciálny dodávateľ doloženým čestným vyhlásením, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

**Obsah ponuky:**

Ponuka musí obsahovať (potenciálny dodávateľ vloží doklady do systému JOSEPHINE):

**1.** **Návrh na plnenie kritérií –** (podľa prílohy č. 1 k SP). Potenciálny dodávateľ ho predloží v needitovateľnej forme vo formáte napr. „pdf“.

**2.** **Ocenený výkaz výmer**, t.j. rozpočet potenciálneho dodávateľa (podľa prílohy č. 2 k SP). Potenciálny dodávateľ ho predloží v needitovateľnej forme vo formáte napr. „pdf“, podpísaný potenciálnym dodávateľom alebo osobou oprávnenou konať za potenciálneho dodávateľa a zároveň v elektronickej podobe vo formáte MS Excel, chránený proti vymazaniu.

**3.** **Návrh zmluvy o dielo** - s uvedením zmluvnej ceny. Návrh zmluvy (prílohy zmluvy predkladá až úspešný dodávateľ) musí byť doplnený o identifikačné údaje potenciálneho dodávateľa, o údaje týkajúce sa potenciálneho dodávateľa a podpísaný potenciálnym dodávateľom alebo osobou oprávnenou konať za potenciálneho dodávateľa. Potenciálny dodávateľ ho predloží v needitovateľnej forme vo formáte napr. „pdf“.

**4.** **Doklad**, že je oprávnený uskutočňovať stavebné práce v rozsahu, ktorý zodpovedá predmetu zákazky.

**5.** **Doklad**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Potenciálny dodávateľ môže predbežne nahradiť doklady na preukázanie splnenia podmienok účasti finančného a ekonomického postavenia a technickej spôsobilosti, alebo odbornej spôsobilosti čestným vyhlásením, pričom na požiadanie poskytne obstarávateľovi doklady, ktoré čestným vyhlásením nahradil; potenciálny dodávateľ, ktorý bol vyhodnotený ako úspešný, je povinný pred podpisom zmluvy (zadaním objednávky) predložiť všetky doklady, ktoré predbežne nahradil čestným vyhlásením; potenciálny dodávateľ doručí doklady obstarávateľovi do piatich pracovných dní odo dňa doručenia žiadosti obstarávateľa o predloženie predmetných dokladov, ak prijímateľ neurčil dlhšiu lehotu; ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí:

**Náležitosti ponuky:**

Ponuka musí byť k termínu predloženia platná a aktuálna a nesmie byť staršia ako 3 mesiace od vyhlásenia Výzvy na predkladanie ponúk.

Ponuka sa predkladá vo forme skenov originálu dokladov. Elektronicky predložená cenová ponuka musí umožniť vyhľadávanie a spracovávanie údajov.

Cenová ponuka musí byť potvrdená podpisom oprávneného zástupcu potenciálneho dodávateľa (štatutárnym orgánom alebo inou oprávnenou osobou), musí byť potvrdená pečiatkou, ak je potenciálny dodávateľ povinný pečiatku používať, musí obsahovať dátum vyhotovenia, musí obsahovať povinné prílohy (ak relevantné).

Celá ponuka potenciálneho dodávateľa, ako aj doklady a dokumenty k nej predložené, musia byť vyhotovené v štátnom jazyku. Akýkoľvek doklad alebo dokument predložený v cudzom jazyku musí byť doložený úradným prekladom do štátneho jazyka (okrem dokladov v českom jazyku).

Ponuku je potrebné predložiť kompletne na celý predmet zákazky.

V prípade, že sú doklady, ktorými potenciálny dodávateľ preukazuje splnenie podmienok účasti vydávané orgánom verejnej správy (alebo inou inštitúciou podľa osobitného predpisu) priamo v digitálnej podobe, potenciálny dodávateľ vloží do systému tento digitálny doklad (vrátane jeho úradného prekladu, ak si to povaha dokumentu vyžaduje).

**Doručenie ponuky:**

Ponuka musí byť doručená v lehote na predkladanie ponúk, ktorá je uvedená vo výzve na predkladanie ponúk a v týchto súťažných podkladoch a musí byť doručená cez elektronický obstarávací systém JOSEPHINE.

**Lehota na predkladanie ponúk:** do 04.01.2024 do 16:00 hod.

**Otváranie ponúk:**

Otváranie ponúk je neverejné.

**Lehota a miesto dodania predmetu zákazky:**

**Lehota dodania:** v lehote do 60 dní od odovzdania objektu Zhotoviteľovi/Prijímateľovi

**Miesto dodania:** k.ú. Ľuboreč

**Vyhodnotenie ponúk:**

Ak prijímateľovi na základe vyhláseného obstarávania boli predložené aspoň tri rôzne cenové ponuky, prijímateľ vyhodnocuje splnenie požiadaviek na predmet zákazky a splnenie podmienok účasti (ak relevantné) po vyhodnotení ponúk na základe kritériá/kritérií na vyhodnotenie ponúk, a to iba v prípade potenciálneho dodávateľa, ktorý sa umiestnil na prvom mieste v poradí. Uvedené pravidlá nevylučujú, aby obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých potenciálnych dodávateľov, ktorí predložili cenovú ponuku.

Ak z predložených dokladov potenciálneho dodávateľa nemožno posúdiť ich platnosť, splnenie podmienok účasti alebo splnenie požiadaviek na predmet zákazky, obstarávateľ písomne požiada potenciálneho dodávateľa o vysvetlenie alebo doplnenie dokladov v lehote minimálne 5 pracovných dní. Ak vysvetlenie/doplnenie požiadaný potenciálny dodávateľ v stanovenej lehote nedoručí alebo, ak aj napriek predloženému vysvetleniu ponuky podľa záverov obstarávateľa naďalej nespĺňa podmienky účasti alebo požiadavky na predmet zákazky, obstarávateľ jeho ponuku vylúči a vyhodnotí splnenie podmienok účasti a požiadaviek na predmet zákazky u ďalšieho potenciálneho dodávateľa v poradí.

Výber úspešného potenciálneho dodávateľa prebieha na základe vyhodnotenia informácií a dokumentácie predloženej potenciálnymi dodávateľmi v rámci cenovej ponuky, pričom obstarávateľ je povinný vyhodnotiť cenové ponuky v súlade s podmienkami, požiadavkami a kritériami na vyhodnotenie ponúk, ktoré si pre tento účel určil vo Výzve na predkladanie ponúk.

V prípade, ak víťazný potenciálny dodávateľ realizuje zákazku alebo časť zákazky prostredníctvom subdodávateľa/lov, je povinný túto skutočnosť oznámiť v predloženej cenovej ponuke. Obstarávateľ je povinný informovať Poskytovateľa o každej zmene subdodávateľa. Každý subdodávateľ je predmetom preskúmania Poskytovateľa v zmysle Usmernenia PPA č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.

Dátum vyhodnotenia ponúk: 11.01.2024

**Obhliadka miesta:**

Verejný obstarávateľ umožní záujemcom obhliadku miesta, ktoré sa týka predmetu zákazky v termíne dohodnutom medzi záujemcom a verejným obstarávateľom.

Obhliadka miesta dodania predmetu zákazky je dobrovoľná.

Záujemcovia, ktorí prejavia záujem o vykonanie obhliadky miesta realizácie a dodania predmetu zákazky, sa prihlásia písomne prostredníctvom informačného systému JOSEPHINE.

Jednotlivým záujemcom bude presný termín obhliadky upresnený zodpovednou osobou: Ing. Vierou Sotníkovou prostredníctvom informačného systému JOSEPHINE.

**Vyhodnocovanie návrhov na plnenie kritérií:**

Kritérium na vyhodnotenie ponúk: Jediným kritériom na vyhodnotenie ponúk **je najnižšia celková zmluvná cena požadovaného predmetu zákazky (celková zmluvná cena za predmet zákazky v EUR bez DPH)**, uvedená v ponuke potenciálneho dodávateľa a v návrhu zmluvy, ktorá je vyjadrená **v eurách bez DPH.**

**Mena a ceny uvádzané v ponuke, mena finančného plnenia:**

Potenciálnym dodávateľom navrhovaná zmluvná cena za dodanie požadovaného predmetu zákazky, uvedená v ponuke potenciálneho dodávateľa a v návrhu zmluvy, bude vyjadrená v mene EUR, so zaokrúhlením na dve desatinné miesta za predmet zákazky.

Podkladom pre určenie ceny je opis predmetu zákazky a jeho špecifikácia uvedená v týchto súťažných podkladoch, v prílohe č. 2 a 3 týchto súťažných podkladov.

Potenciálny dodávateľ stanoví zmluvnú cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu zákazky.

Ak je potenciálny dodávateľ zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v zložení:

* navrhovaná zmluvná cena v EUR bez dane z pridanej hodnoty (ďalej len „DPH“),
* sadzba DPH v %,
* výška DPH v EUR,
* navrhovaná zmluvná cena v EUR vrátane DPH

Ak potenciálny dodávateľ nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH upozorní v ponuke.

Zmluvná cena v súlade so zákonom o cenách bude maximálna, ktorú nie je možné prekročiť.

V prípade, ak sa potenciálny dodávateľ, ktorý nie je platiteľom DPH počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zákazky/zmluvy a cena sa nezvyšuje o príslušnú sadzbu DPH.

**Zrušenie použitého postupu zadávania zákazky:**

Prijímateľ môže zrušiť použitý postup zadávania zákazky, a to najneskôr do uzavretia zmluvy s dodávateľom, a vyhlásiť nové obstarávanie[[1]](#footnote-1) na ten istý predmet zákazky, ak:

sa zmenili okolnosti, za ktorých sa vyhlásilo obstarávanie a ktoré vznikli z dôvodu zásahu tzv. „vis maior“ (tieto okolnosti je prijímateľ povinný uviesť a odôvodniť zrušenie postupu zadávania zákazky). Medzi tieto okolnosti patrí aj situácia, ak cena víťazného potenciálneho dodávateľa uchádzača presiahne maximálne finančné zdroje prijímateľa).

**Doplňujúce informácie:**

Prijímateľ nesmie uzavrieť zmluvu s dodávateľom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), a nie je zapísaný v registri partnerov verejného sektora, aj keď túto povinnosť podľa zákona o RPVS má, alebo ktorého subdodávateľ, ktorý má povinnosť zapisovať sa do registra partnerov verejného sektora, nie je zapísaný v registri partnerov verejného sektora, aj keď túto povinnosť podľa zákona o RPVS má.

Víťazný potenciálny dodávateľ nie je povinný uzavrieť zmluvu s prijímateľom. V takomto prípade prijímateľ uzavrie zmluvu s ďalším potenciálnym dodávateľom v poradí; ak taký nie je, prijímateľ vykoná nové obstarávanie a zruší vyhlásené obstarávanie podľa čl. 14 ods. 1 písm. d) Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 5.

Úspešný dodávateľ je povinný najneskôr v čase uzavretia zmluvy o plnení zákazky uviesť údaje o všetkých známych subdodávateľoch; údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

**Prílohy**

Príloha č. 1 – Návrh na plnenie kritérií

Príloha č. 2 – Výkaz výmer/zadanie

Príloha č. 3 – Projektová dokumentácia

Príloha č. 4 – Návrh zmluvy o dielo

Príloha č. 5 – Vzor čestného vyhlásenia

Príloha č. 1

**Návrh na plnenie kritérií**

1. **Základné údaje:**

Názov, obchodné meno uchádzača: ..............................................

Sídlo uchádzača: ..............................................

IČO uchádzača: ..............................................

1. **Predmet zákazky:** Prestavba objektov – farma Ľuboreč
2. **Kritérium na vyhodnotenie ponúk:**

Celková (zmluvná) cena bez DPH

**NAJNIŽŠIA CENA**

|  |  |
| --- | --- |
|  | **Plnenie** |
| Celková (zmluvná) cena bez DPH |  |

Platca DPH: áno – nie

(ak uchádzač nie je platcom DPH, uvedie túto skutočnosť ako súčasť tohto návrhu)

V ........................................., dňa ................................................

 --------------------------------------------------

 meno, priezvisko a podpis

 štatutárneho zástupcu uchádzača

Príloha č. 2

*Príloha č. 2 Výkaz výmer je samostatnou prílohou k týmto súťažným podkladom.*

Príloha č. 3

*Príloha č. 3 Projektová dokumentácia je samostatnou prílohou k týmto súťažným podkladom.*

Príloha č. 4

*Príloha č. 4 Návrh zmluvy o dielo je samostatnou prílohou k týmto súťažným podkladom.*

Príloha č. 5 (vzor)

**ČESTNÉ VYHLÁSENIE**

|  |  |
| --- | --- |
| ***Názov prijímateľa:*** | **ADOSFARM, s.r.o.** |
| ***IČO:***  | 36057061 |
| ***Predmet zákazky:***  | **Prestavba objektov - farma Ľuboreč** |
|  |
| **Obchodné meno dodávateľa:** | /vyplní dodávateľ/ |
| **Sídlo:** | /vyplní dodávateľ/ |
| **IČO:** | /vyplní dodávateľ/ |
| **Oprávnený zástupca dodávateľa:** | /vyplní dodávateľ/ |

Spoločnosť, ako dodávateľ k zákazke na dodanie predmetu zákazky,

**čestne vyhlasuje,**

že ku dňu predloženia ponuky:

* spoločnosť je oprávnená uskutočňovať stavebné práce v rozsahu, ktorý zodpovedá predmetu zákazky,
* že spoločnosť nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Dátum: /vyplní potenciálny dodávateľ/

----------------------------------------

pečiatka a podpis oprávnenej osoby

1. Predchádzajúci súhlas PPA s vyhlásením nového obstarávania je potrebný len v prípade, ak zo strany obstarávateľa už bola dokumentácia z obstarávania predložená PPA podľa čl. 18 tohto Usmernenia. [↑](#footnote-ref-1)